Fonga atstarošanas modelis
Skaties arī jēdzienu ar līdzīgu nosaukumu: Fonga ēnojums. Fonga atstarošanas modelis (tiek saukts arī par Fonga izgaismojumu vai Fonga apgaismojumu) ir empīrisks modelis lokālai virsmas punktu izgaismošanai. 3D datorgrafikā to dažreiz sauc par "Fonga ēnojumu", ja modelis tiek izmantots ar tāda paša nosaukuma interpolācijas metodi, kā arī pikseļu ēnotājos vai citviet, kur apgaismošanas aprēķinu var nodēvēt par "ēnošanu".